stanford-oval/wikipedia huggingface dataset:
Himmennin
Tekniikka

Himmentimiä on toteutettu monella eri tekniikalla. Vanhimmat lähinnä teatterivalojen ohjauksessa käytetyt himmenninratkaisut perustuivat valon kanssa sarjaan kytkettävään säädettävään tehovastukseen tai lampulle menevää jännitettä säätävään säätömuuntajaan.
Modernit elektroniset himmentimet perustuvat joko vaihekulmasäätöön tai pulssinleveysmodulaatioon.
Perinteisessä verkkojännitteellä toimivassa valohimmentimessä sähköä polttimolle päästävä TRIAC ohjataan päälle johtavaksi sopivassa kohtaa verkkojännitteen puolijaksoa, ja tämän ohjaushetken jälkeen se päästää sähköä polttimoon seuraavaan verkkojännitteen nollakohtaan saakka. Mitä aikaisemmassa vaiheessa verkkojännitteen puolijaksoa TRIAC liipaistaan päälle, sitä enemmän sähköä pääsee polttimoon ja sitä kirkkaampi valo polttimossa on.
Uudemmissa vaihtojännitteellä toimivissa himmentimissä voidaan käyttää TRIACin tilalla muita puolijohdekomponentteja, esimerkiksi IGBT- tai FET-transistoreja. Näillä komponenteilla voidaan tehdä verkkojännitteen ohjaus kuten perinteisessä TRIAC-himmentimessä tai vastavaihehimmennyksenä (reverse phase dimming). Vastavaiheisessa himmennyksessä sähkö kytketään ulostuloon päälle verkkojännitteen nollakohdassa ja katkaistaan sopivassa kohdassa kesken verkkojännitteen puolijakson.
Tasajännitteellä toimivan valaistuksen himmentämiseen käytetään tyypillisesti pulssinleveysmodulaatiota, jossa jännitteen päällä- ja poissaolon suhde määrää polttimon kirkkauden.
Aiheesta muualla

Kaikki LED -valojen himmentämisestä
Heiskanlampi

| Heiskanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°02′51″N, 27°02′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.044
Mittaustietoja
Pinnankorkeus:  101,5 m  
Pituus:  270 m  
Leveys:  150 m  
Rantaviiva:  0,689 km  
Pinta-ala:  2,067 ha  
Saaria:  ei saaria 
 fiHeiskanlampi 
Heiskanlampi  on Etelä-Savossa Mikkelissä  Häkkilän lähellä sijaitseva lampi.
Maantietoa

Lampi on 270 metriä pitkä, 150 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 101,5 metriä mpy.
Heathen

| Heathen David Bowie |
| --- | --- | --- |

Studioalbumin tiedot
 Julkaistu: 11. kesäkuuta 2002
 Formaatti: CD, LP
 Tuottaja(t): Tony Visconti, David Bowie, Brian Rawling, Gary Miller, Mark Plati
 Tyylilaji: taiderock vaihtoehtorock
 Kesto: 52.08
 Levy-yhtiö: ISO, Columbia Records
Listasijoitukset
  1. (1 viikko, 21. kesäkuuta 2002)   2. (viikko 25, 2002)   3. (15. kesäkuuta 2002)   4. (23. kesäkuuta 2002)    4. (15. kesäkuuta 2002)   5. (kesäkuu 2002)   6. (13. kesäkuuta 2002)   6. (20. kesäkuuta 2002)    (15. kesäkuuta 2002)   7. (23. kesäkuuta 2002)   9. (2002)   9. (7. heinäkuuta 2002)   11. (viikko 24, 2002)   14. (2002)   19. (22. kesäkuuta 2002)   22. (7. heinäkuuta 2002)
David Bowien muut julkaisut
| 'Hours...' 1999 | Heathen 2002 | Reality 2003 |
Singlet albumilta Heathen
 ”Slow Burn” Julkaistu: 3. kesäkuuta 2002  ”Everyone Says 'Hi'” Julkaistu: 16. syyskuuta 2002  ”I've Been Waiting for You” Julkaistu: lokakuu 2002
Heathen on brittimuusikko David Bowien kesäkuussa 2002 julkaistu studioalbumi. Se nousi Yhdysvaltain Billboard-listan sijalle 14, menestyen siellä paremmin kuin yksikään Bowie-albumi lähes kahteenkymmeneen vuoteen. Myös kriitikoiden palaute oli yleisesti positiivista.
Albumilla vierailevat kitaristit Pete Townshend (The Who) ja Dave Grohl (Foo Fighters). Molemmat soittavat yhdessä kappaleessa.
Kappaleet

Kaikki kappaleet kirjoittanut David Bowie, ellei toisin mainita.
Jousisovitukset Tony Visconti
Sunday – 4.45
Cactus – 2.54 (säv. Black Francis)
Slip Away – 6.05
Slow Burn – 4.41
Afraid – 3.28
I've Been Waiting for You – 3.00 (säv. Neil Young)
I Would Be Your Slave – 5.14
I Took a Trip on a Gemini Spaceship – 4.04 (säv. Norman Carl Odam)
5:15 The Angels Have Gone – 5.00
Everyone Says 'Hi' – 3.59
A Better Future – 4.11
Heathen (The Rays) – 4.16
Kappaleet > Limited Editionin bonuslevy

Sunday – 5.09 (Moby Remix)
A Better Future – 4.56 (Remix by Air)
Conversation Piece – 3.51
Panic in Detroit – 2.57 (Outtake vuodelta 1979)
Kokoonpano

David Bowie – laulu, kosketinsoittimet, kitarat, saksofoni, stylofoni, taustalaulu, rummut
Tony Visconti – bassokitara, kitarat, nokkahuilu, taustalaulu
Matt Chamberlain – rummut, lyömäsoittimet
David Torn – kitarat, omnichord
Carlos Alomar – kitara
Sterling Campbell – rummut, lyömäsoittimet
Lisa Germano – viulu
Gerry Leonard – kitara
Tony Levin – bassokitara
Mark Plati – kitara, bassokitara
Jordan Rudess – kosketinsoittimet
Kristeen Young – laulu, piano
Pete Townshend – kitara kappaleessa "Slow Burn"
Dave Grohl – kitara kappaleessa "I've Been Waiting for You"
Kokoonpano > The Scorchio Quartet

Greg Kitzis – 1. viulu
Meg Okura – 2. viulu
Martha Mooke – alttoviulu
Mary Wooten – sello
Kokoonpano > The Borneo Horns

Lenny Pickett
Stan Harrison
Steve Elson
Arvostelut

Allmusic: () linkki
Desibeli.net:
Metacritic: 68/100
Pitchfork: 7,8/10
Soundi:
Markku Hylkilä

Markku Hylkilä hutunkeitossa vasemmalla vuonna 2014.
Markku Hylkilä (s. 17. huhtikuuta 1979 Reisjärvi) on suomalainen pelaajauransa lopettanut pesäpalloilija ja nykyinen pelinjohtaja. Hylkilän kasvattajaseura on Reisjärven Pilke. Hylkilä tunnetaan monipuolisena pelaajana, joka voi pelata ulkopelissä lähes mitä pelipaikkaa tahansa. Sisäpelissä Hylkilä on parhaimmillaan päästessään lyömään etenijöitä yksi kerrallaan merkistä kotiin, mutta taitaa myös merkkaamattomat kupperit. Kaudet 2015-2018 Hylkilä toimi pelinjohtajana Oulun Lipossa mutta siirtyi kausiksi 2019-2020 Vimpelin Vedon pelinjohtajaksi. Kaudella 2019 Hylkilä oli Lännen joukkueen pelinjohtaja Itä-Länsi-ottelussa.
Hän on koulutukseltaan hieroja. Hän on pelannut samoissa joukkueissa veljensä Mikon kanssa.
Ura Superpesiksessä

Oli näkyvä osa Sotkamon Jymyn vuosituhannen vaihteen kultaputkea pelatessaan kolmoskopparin tontilla. Saavutti kausilla 2001-2003 kolme peräkkäistä SM-kultaa ja nousi Itä-Länsi tason pelaajaksi. Siirtyi kaudeksi 2004 Joensuun Mailaan, jossa sisäpelivastuu alkoi hiljalleen kasvaa. Kuuden Joensuun kauden jälkeen vaihtoi maisemaa, tällä kertaa Oulun Lippoon ja toimi joukkueen kapteenina kaudella 2010. Kaudella 2011 hän siirtyi Kankaanpään Mailaan. Kaudeksi 2013 Hylkilä siirtyi  Seinäjoen JymyJusseihin.
Saavutukset > Pelaajana

3 SM-kultaa: 2001, 2002, 2003
1 SM-hopea: 2000
4 Itä-Länsi-ottelua: 2003-2005, 2011
Martti Peltomaa

Martti Peltomaa (s. 18. helmikuuta 1948 Jalasjärvi) on Ivalossa asuva suomalainen eräkirjailija.
Peltomaa työskenteli ennen eläkkeelle jäämistään rajavartijana Lapin rajavartiostossa (Raja-Jooseppi, Anteri, Näätämö). Sen lisäksi hän on toiminut muun muassa paikallislehtiyrittäjänä ja rajavartioliiton puheenjohtajana.
Peltomaa on myös kirjoittanut nimimerkeillä Jysky ja Aslak Aapa.
Teoksia

Karhun naapurina, eränovelleja. Tammi 2001
Lentojätkä ja lestilinnut, eränovelleja.   Karisto 2004
Raja-Jooseppi, Legendan synty. Ukko-Media 2005
Erämiehen kahdeksan vuodenaikaa.   Karisto 2006 (yhdessä Seppo Saraspään kanssa)
Tunturihaukan maa, erätarinoita Inarin seliltä sekä Pohjois-Lapin metsistä ja tuntureilta.   Karisto 2007
Hirvikameli ja muita erätarinoita. Otava 2008
Lapissa kuolleetkin puhuvat, (Aslak Aapa) jännitysromaani. Amanita 2010
Helmijänikset, eränovelleja. Karisto 2011
Ristikettu, eränovelleja. Karisto 2012
Sissiritarit, juhlateos. Amanita 2014
Peltomaan erätarinoita on lisäksi julkaistu Kariston Erämaailma- ja Otavan Eränkävijä-antologioissa.
Marié Digby

Marié Digby
Marié Christina Digby (s. 16. huhtikuuta 1983) on yhdysvaltalainen muusikko. Hänet tunnetaan muun muassa YouTubessa paljon huomiota herättäneestä Rihannan kappaleen Umbrella akustisesta versiosta. Hänellä on levytyssopimus Disneyn Hollywood Recordsin kanssa.
Elämäkerta

Digby, jonka äiti on japanilainen ja isä on irlantilaisamerikkalainen, on vanhin kolmesta sisaruksesta. Hänen sisaruksensa ovat Naomi (s. 12. joulukuuta 1985) ja Erina (s. 8. elokuuta 1987). Hän alkoi kirjoittaa kappaleita lukion aikana Los Angelesissa, Kaliforniassa. Digbyn opiskellessa vielä Kalifornian yliopistossa, hän nousi julkisuuteen voitettuaan 2004 Pantene Pro-Voice -kilpailun laulullaan Miss Invisible. Pääpalkintona oli työskentely ammattilaistuottajan kanssa albumilla, 5000 dollaria ja esiintyminen lavalla muiden huippuesiintyjien kanssa.
Wikimedia Commonsissa on kuvia tai muita tiedostoja aiheesta .
Aiheesta muualla

Marié Digbyn kotisivut (Arkistoitu – Internet Archive)
Marié Digby YouTubessa
Heiskanen

Heiskanen on suomalainen sukunimi.
Kuvitteellisia Heiskasia

Heiskanen, tv-sarjan Salatut elämät henkilö
Nimen muita merkityksiä

2379 Heiskanen, asteroidi
Mathis Bolly

Mathis Bolly
Mathis Gazoa Kippersund Bolly (s. 14. marraskuuta 1990 Oslo) on norsunluurannikkolainen jalkapalloilija. Hän edustaa Saksan 2. Bundesliigassa pelaavaa Fortuna Düsseldorfia.[lähde? ]
Bollyn isä on norsunluurannikkolainen ja maajoukkueessa Bolly edustaa Norsunluurannikkoa.[lähde? ]
Bolly on tunnettu räjähtävästä nopeudestaan.
Markus Zimmermann

Markus Zimmermann (s. 4. syyskuuta 1964) on saksalainen rattikelkkailija, olympiavoittaja ja viisinkertainen maailmanmestari.
Ensimmäisen aikuisten arvokisamitalinsa Zimmermann voitti MM-kisoista 1991, missä hän sai kultaa kahden miehen kelkassa, hän voitti lisäksi mestaruuden 1996 neljän ja kahden miehen kelkassa, 2000 kahden miehen, ja 2001 neljän miehen kelkassa. Lisäksi hänellä on kolme MM-hopeaa.
Hän on voittanut kaksi olympiakultaa: 1998 kahden, ja 2002 neljän miehen kelkassa, lisäksi hän voitti 1992 olympialaisissa hopeaa kahden miehen, ja voitti 1998 pronssia kahden miehen kelkasta.
Aiheesta muualla

FIBT:n profiili[vanhentunut linkki]
Marky Ramone

Marky Ramone, 2009.
Marky Ramone (oik. Marc Bell, s. 15. heinäkuuta 1956 New York, Yhdysvallat) oli Ramones-yhtyeen rumpali vuosina 1978–1983 ja 1987–1996. Marky liittyi Ramonesiin vuonna 1978 alkuperäisen rumpalin, Tommy Ramonen lähdettyä yhtyeestä. Vuonna 1983 Marky erotettiin yhtyeestä hänen runsaan alkoholinkäyttönsä vuoksi, mutta hän palasi vuonna 1987 Richie Ramonen lähdettyä yhtyeestä.
Ennen Ramonesia Marc Bell teki kaksi albumia Dust-nimisen hard rock -yhtyeen kanssa 1970-luvun alussa. Vuonna 1977 hän soitti Richard Hell & the Voidoidsin albumilla Blank Generation.
Hän toimi myös Misfits-yhtyeen rumpalina vuosina 2001–2004. Lisäksi hän on soittanut esimerkiksi yhtyeissä
Marky Ramone And The Intruders, Marky Ramone & The SpeedKings ja Osaka Popstar.
Hänet nimitettiin Rock and Roll Hall of Fameen Ramones-yhtyeen jäsenenä vuonna 2002. Lisäksi hän sai Ramonesin jäsenenä Grammy-palkinnon elämäntyöstä 2011.
Hänen kirjoittamansa omaelämäkerta ilmestyi tammikuussa 2015.
Marián Gáborík

| Marián Gáborík |
| --- | --- |

Henkilötiedot
Syntynyt: 14. helmikuuta 1982 (ikä 42) Trenčín, Tšekkoslovakia
Kansalaisuus:   Slovakia
Jääkiekkoilija
Lempinimi:  Gabby, the Slovakian Rocket
Pelipaikka:  oikea laitahyökkääjä
Maila:  vasen
Pituus:  186 cm
Paino:  87 kg
Pelaajaura
Pääsarjaura:  1998–2018
Seurat:  HK Dukla Trenčín (Extraliga) Minnesota Wild (NHL) Färjestad BK (SEL) New York Rangers (NHL) Columbus Blue Jackets (NHL) Los Angeles Kings (NHL) Ottawa Senators (NHL)
NHL-varaus:  3. varaus, 2000 Minnesota Wild
| Stanley Cup  |
| --- | --- | --- |
|  | Los Angeles Kings | 2014  |
20. joulukuuta 2007 ottelussa New York Rangersia vastaan Gáborík teki viisi maalia ja antoi yhden maalisyötön.
Marián Gáborík (s. 14. helmikuuta 1982 Trenčín, Tšekkoslovakia) on slovakialainen entinen jääkiekkoilija, pelipaikaltaan oikea laitahyökkääjä.
Ura

Gáborík pelasi ensimmäisen aikuisten ottelunsa Slovakian Extraligassa Dukla Trenčínin joukkueessa kaudella 1997–1998.  Vuoden 2000 NHL:n varaustilaisuudessa Minnesota Wild varasi Gaborikin koko tilaisuuden kolmantena pelaajana, tämän ollessa samalla myös tuoreen NHL-seura Wildin historian ensimmäinen pelaajavaraus koskaan. Hän siirtyi Minnesotaan jo seuraavalla kaudella. Pisteiden valossa hänen paras kautensa oli kausi 2005–2006, jolloin hän teki 65 ottelussa tehot 38 maalia + 28 syöttöä = 66 pistettä. NHL-kauden 2004–2005 peruunnuttua työsulun vuoksi Gáborík pelasi kotikaupunkinsa Dukla Trenčínissä ja Ruotsin Elitserienin Färjestads BK:ssa.
Arvokisoissa Gáborík edusti Slovakiaa maailmanmestaruuskilpailuissa vuosina 2001, 2004, 2005 , 2007 ja 2011 maailmancupissa vuonna 2004 ja Torinon talviolympialaisissa vuonna 2006 sekä Vancouverissa 2010.
Vuoden 2007 MM-kisoissa Moskovassa Gáborík oli kisojen pistepörssin kahdeksas, tehoin 5+6=11 kuudessa ottelussa.
20. joulukuuta 2007 ottelussa New York Rangersia vastaan Gáborík teki viisi maalia ja antoi yhden maalisyötön. Hänestä tuli ensimmäinen viisi maalia ottelussa tehnyt Wild-pelaaja ja ensimmäinen koko NHL:ssä sitten Sergei Fjodorovin viiden maalin illan 26. joulukuuta 1996.
Kaudesta 2009–2010 alkaen Gáborík pelasi New York Rangersissä. Hän kirjoitti heinäkuun alussa 2009 sopimuksen, jolla hän sitoutui viideksi vuodeksi Rangersiin 7,5 miljoonan dollarin vuosipalkalla.
Gaborik myytiin huhtikuussa 2013 Columbus Blue Jacketsiin vain tunteja ennen NHL:n siirtorajan umpeutumista. Rangers sai vaihdossa kuudennen kierroksen varausvuoron vuoden 2014 varaustilaisuuteen, Derick Brassardin, Derek Dorsettin ja John Mooren. Blue Jacketsiin siirtyivät Gaborikin lisäksi Steven Delisle ja Blake Parlett.
Kausi 2013–2014 meni Gáboríkilta osaksi ohi loukkaantumisten takia. Blue Jackets vaihtoi hänet vaihtojen takarajalla Los Angeles Kingsiin, vaihdossa Matt Frattiniin.
Kaudella 2017–2018 Gáborík kaupattiin kauden loppupuolella Ottawa Senatorsiin.
Hän oli kaudet 2018–2019 ja 2019–2020 kokonaan sivussa loukkaantumisen vuoksi. Gáborík myytiin 27. joulukuuta 2020 yhdessä maalivahti Anders Nilssonin kanssa Tampa Bay Lightningiin vaihdossa hyökkääjä Cédric Paquetteen ja puolustaja Braydon Coburniin. Siirto toimi Tampa Baylle palkkabudjetin kevennyksenä.
Aiheesta muualla

Minnesota Wild (Arkistoitu – Internet Archive)
Jatkoaika
Matti Rossi (valtiopäivämies)

Matti Rossi (19. maaliskuuta 1849 – 25. tammikuuta 1919 Saarijärvi) oli suomalainen maanviljelijä ja valtiopäivämies.
Talollinen Matti Rossi Saarijärveltä oli talonpoikaissäädyssä Saarijärven tuomiokunnan edustaja valtiopäivillä 1897 ja 1900. Vuonna 1897 hän oli laki- ja talousvaliokunnan jäsen, vuonna 1900 talousvaliokunnan varajäsen.
Matti Ruponen

Matti Armas Ruponen (11. elokuuta 1901 Antrea – 25. lokakuuta 1997 Savonlinna) oli yrittäjä ja yritysjohtaja, joka sai sekä talousneuvoksen että liikenneneuvoksen arvonimen.
Ruposen vanhemmat olivat maanviljelijä Tuomas Ruponen ja emäntä Katri Kaukanen ja puoliso vuodesta 1927 Tyyni Vappu Kuisma. Liikennöitsijäksi Ruponen alkoi 24-vuotiaana, hankkimalla ensin henkilöauton ja sitten kuorma-auton. Hän siirtyi Antreasta Viipuriin 1925 ja ajoi siellä taksia. Ostettuaan 1928 14-paikkaisen linja-auton hän alkoi liikennöidä linjalla Viipuri-Pölläkkälä-Räisälä-Käkisalmi ja laajensi 1930-luvun puoliväliin mennessä reittejä Savonlinnaan ja Joensuuhun. Osakeyhtiöksi 1938 muutettu yritys, Linja-autoliike M. Ruponen, harjoitti myös rahtiliikennettä. Talvisodan jälkeen yritys siirtyi Savonlinnaan ja laajensi liikennettään muun muassa Kuopioon ja Nurmekseen, jatkosodan jälkeen muun muassa Helsinkiin, Kotkaan ja asiakkaiden ostamiin tilausajoihin. Liikennöinnin ohella Ruposella oli toinen yhtiö, joka myi autoja, varaosia ja huoltopalveluita Itä-Suomessa. Liikennöintiyhtiö muutti nimensä 1967 Linja-Ruposeksi ja kasvoi 1970-luvulla noin 100 linja-auton ja 200 hengen yritykseksi. Ruponen oli yhtiön toimitusjohtaja vuoteen 1977 asti, vuonna 1981 yhtiö myytiin Savonlinjalle. Ruponen sai talousneuvoksen arvon 1953 ja liikenneneuvoksen arvon 1962. Liike-elämän ja sen monet luottamustoimet jätettyään hänestä tuli päätoiminen maanviljelijä.
Matthew Hunter

Matthew Hunter (1878–1961) oli uusiseelantilainen metallurgi, joka kehitti Hunterin menetelmän titaanin pelkistämiseen.
Hunter suoritti maisterin tutkintonsa Uudessa-Seelannissa ja jatkoi opintojaan tohtoriksi useissa eurooppalaisissa yliopistoissa. Hän meni naimisiin ja muutti Yhdysvaltoihin, missä hän työskenteli General Electricin palveluksessa ja aloitti siellä titaanin tutkimuksen. Vuonna 1908 hän siirtyi ammattikorkeakoulun professoriksi New Yorkiin.
Vuonna 1910 Hunter kehitti menetelmän, jolla saatiin titaanista paljon puhtaampaa kuin aikaisemmin, jopa 99,9 % titaania. Myöhemmin on kehitetty tehokkaampia menetelmiä, mutta hunterin prosessia käytetään edelleen silloin, kun tarvitaan mahdollisimman puhdasta titaania.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Matthew Hunter
Matthew Kia Yen-wen

Matthew Kia Yen Wenin vaakuna
Matthew Kia Yen Wenin vaakuna
Matthew Kia Yen-wen (kiin. 賈彥文; 17. tammikuuta 1925 – 22. elokuuta 2017) oli taiwanilainen roomalaiskatolinen arkkipiispa. Hänet vihittiin papiksi 15. heinäkuuta 1951 ja nimitettiin Kiayin hiippakunnan johtoon 21. toukokuuta 1970. Piispaksi vihkiminen seurasi 16. heinäkuuta. Pääkonsekraattorina toimi Paul Yü Pin, jota avustivat Stanislaus Lokuang ja Joseph Kuo Joshih.
Kia Yen-wen nimitettiin 14. joulukuuta 1974 Hwalienin piispaksi ja sitten 15. marraskuuta 1978 Taipein arkkipiispaksi, jona hän toimi, kunnes erosi tehtävistään 11. helmikuuta 1989.
Matthew Joseph Brodie

Matthew Joseph Brodie vuonna 1916.
Matthew Joseph Brodie (1. maaliskuuta 1864 Coromandel – 11. lokakuuta 1943) oli uusiseelantilainen roomalaiskatolinen piispa. Hänet vihki papiksi Aucklandin hiippakuntaan George Michael Lenihan 20. joulukuuta 1896. Hänet nimitettiin Christchurchin hiippakunnan johtoon 27. marraskuuta 1915, ja piispaksi vihkiminen seurasi 27. helmikuuta 1916. Pääkonsekraattorina toimi Bonaventura Cerretti, jota avustivat Francis Mary Redwood ja Michael Verdon.
Brodie kuoli 79-vuotiaana virassa. Hänen seuraajakseen nimitettiin Patrick Francis Lyons.
Himleånin vesistö

Ruotsin päävesistöalueet
Himleånin vesistö (ruots. Himleåns avrinningsområde, vesistöaluetunnus 104) muodostuu Pohjanmeren ja Itämeren vaihettumisvyöhykkeeseen Kattegatiin laskevan Himleånin ja sen sivujokien yhteisestä valuma-alueesta, jonka kokonaispinta-ala on 201 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuoman alaosuuden muodostaa sen 27 kilometriä pitkä nimikkojoki Himleån, jonka lähdejärviä ovat Stora Neten ja Lilla Neten. Vesistön pääuoman kokonaispituus on 34 kilometriä .Joki laskee Kattegatiin alle 0,1 kuutiokilometriä vettä vuodessa.
Vesistön valuma-alue

Himleånin vesistö on pieni päävesistö ja siksi se jääkin rannikolla kahden suuremman Ätranin vesistön (tunnus 103) ja Viskanin vesistön (tunnus 105) väliin. Näiden lisäksi sitä ympäröivät mereen laskevien ojien ja purojen pienet valuma-alueet, joiden yhteispinta-ala on Himleånin vesistöä suurempi.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (21,6 %), turve (4,4 %), kalliomaa (19,0 %), hiekka ja sora (5,3 %), multamaa (20,8 %), savimaa (23,1 %) ja jäätikköjokijäänteet (1,7 %). Alueen maankäyttöä esittävät maiden käyttöluokitukset, joiden mukaan alueella on metsämaita (38,7 %), soita ja kosteikkoja (0,5 %), viljelymaita (43,9 %), taajamia ja pinnoitettuja alueita (3,5 %) sekä joutomaita (10,5 %). Näiden lisäksi on 3,0 % vesistöjä.
Vesistön valuma-alue > Virtaamia

SMHI on julkaissut tilastossaan Himleånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 4,05 kuutiometriä sekunnissa (m³/s), keskiylivirtaama (MHQ) on 24,5 m³/s ja keskialivirtaama (MNQ) on 0,35 m³/s . Toisen lähteen mukaan joen keskivirtaama on 2,7 m³/s ja keskiylivirtaama (MHQ) on 19 m³/s . Suurin kuukausittainen keskivirtaama 15,4 m³/s on mitattu joulukuussa 1999 ja pienin 0,2 m³/s elokuussa 1995. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Käännös suomeksi
Martti Parkkari

Martti Veli Emil Parkkari (26. marraskuuta 1938 Helsinki – 12. elokuuta 2016 Turku) oli suomalainen säveltäjä ja musiikkitieteilijä (filosofian kandidaatti). Parkkari opiskeli sävellystä Joonas Kokkosen johdolla sekä musiikkitiedettä Helsingin yliopistossa. Hän työskenteli musiikkiarvostelijana Uudessa Suomessa, mutta varsinaisen työuransa hän teki Turun konservatoriossa, jossa hän toimi musiikinhistorian ja -teorian lehtorina sekä apulaisrehtorina. Hän jäi eläkkeelle vuonna 2003.
Parkkarin sävellystuotantoa leimaa naiivius, jota on pidetty vastareaktiona 1960–1970-luvun taidemusiikin modernismille.
Teoksia

Tulitikkutyttö, lastenooppera (1984)
Merkillinen lapsi, lastenooppera (1990)
Nainen mikä nainen, baletti (1985)
Sancta Barbara, tanssiteos (1993)
5 jousikvartettoa
Aiheesta muualla

Martti Parkkarin muistokirjoitus. Helsingin Sanomat 12.9.2016. (Maksullinen artikkeli.)
Marit Eikemo

| Marit Eikemo> Henkilötiedot |
| --- | --- |
Syntynyt: 6. huhtikuuta 1971 (ikä 53) Odda, Norja
Ammatti:  kirjailija, toimittaja
Kirjailija
Tuotannon kieli: norja
Esikoisteos:  Her, no. Møte med unge menneske (1999)
Palkinnot
 Amalie Skram -palkinto (2017) 
Aiheesta muualla
Löydä lisää kirjailijoitaKirjallisuuden teemasivulta
Marit Eikemo (s. 6. huhtikuuta 1971 Odda) on norjalainen toimittaja ja kirjailija. Hän on muun muassa työskennellyt toimittajana Bergens Tidendessä ja päätoimittanut Syn og Segn -aikakauslehteä vuosina 2002–2006. Hänen esikoisteoksensa, reportaasikirja Her, no. Møte med unge menneske ilmestyi vuonna 1999. Kaunokirjallisen debyyttinsä hän teki vuonna 2006 romaanilla Mellom oss sagt.
Martti Peltonen (kansanedustaja)

| Martti Peltonen |
| --- | --- |
 Martti Peltonen 1930-luvulla.
Kansanedustaja
 1.9.1939–5.4.1945  
Ryhmä/puolue:  SDP
Vaalipiiri:  Lappi
Henkilötiedot
Syntynyt: 31. elokuuta 1901 Orivesi
Kuollut: 3. lokakuuta 1973 (72 vuotta) Vihti
Ammatti:  luennoitsija
Martti Herman Peltonen (31. elokuuta 1901 Orivesi – 3. lokakuuta 1973 Vihti) oli suomalainen poliitikko, joka toimi SDP:n kansanedustajana vuosina 1939–1945.
Elämä

Martti Peltosen vanhemmat olivat tilallinen Vihtori Peltonen ja Iita Matilda Siltala. Sisällissodan aikana Peltonen oli punakaartin hevosmiehenä ja tuomittiin kolmeksi vuodeksi kuritushuoneeseen. Myöhemmin Peltonen työskenteli mekaanikkona, sähköasentajana, autonkuljettajana ja lämmittäjänä Keravalla ja Helsingissä. Peltonen kuului Sosialidemokraattisen työläisnuorisoliiton liittotoimikuntaan ja vuosina 1935–1939 hän työskenteli SDP:n Lapin piirin luennoitsijana. Peltonen valittiin kansanedustajaksi Lapin läänin vaalipiiristä vuonna 1939. Jatkosodan aikana Peltonen kuului niin sanottuun rauhanoppositioon ja oli vuonna 1943 yksi niin sanotun Kolmenkymmenenkolmen kirjelmän allekirjoittajista. Jätettyään eduskunnan 1945 Peltonen toimi asioitsijana Helsingissä ja työskenteli viimeksi kylmälaitehuoltajana 1951–1966. Hän oli myös Keravan kauppalanvaltuuston jäsen.
Perhe

Martti Peltonen oli naimisissa vuodesta 1925 Aili Ingrid Heleniuksen (1903-2000) kanssa.